REPUBLIKA SRBIJA

NARODNA SKUPŠTINA

Odbor za poljoprivredu, šumarstvo,

i vodoprivredu

12 Broj: 06-2/153-17

24. avgust 2017. godine

B e o g r a d

Z A P I S N I K

16. SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 24. AVGUSTA 2017. GODINE

Sednica je počela u 8,05 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Veroljub Matić, Žarko Bogatinović, Marko Gavrilović, Radovan Jančić, Arpad Fremond i Nada Lazić, kao i Zvonimir Đokić (zamenik Jasmine Obradović), Ognjen Pantović (zamenik Tijane Davidovac), Dalibor Radičević (zamenik Milije Miletića), Vladimir Đurić (zamenik Nenada Božića) i Dragan Jovanović, zamenici članova Odbora.

Sednici nisu prisustvovali članovi Odbora: Jasmina Obradović, Tijana Davidovac, Milija Miletić, Marjana Maraš, Miroslav Aleksić, Goran Ješić, Milorad Mirčić, prof. dr Miladin Ševarlić i Nenad Božić.

Sednici su prisustvovali i narodni poslanici Olena Papuga i Marko Zeljug.

Sednici su prisustvovali predstavnici Ministarstva poljoprivrede, šumarstva i vodoprivrede: Branislav Nedimović, ministar kao i predstavnici sredstava javnog informisanja.

Odbor je većinom glasova (9 za, 1 nije glasao) usvojio sledeći

**D n e v n i r e d**

1. Razmatranje Predloga zakona o izmeni i dopunama Zakona o poljoprivrednom zemljištu, koji je podnela Vlada (broj 320-2209/17 od 14. avgusta 2017. godine), u načelu;
2. Razno.

Prva tačka dnevnog reda **- Razmatranje Predloga zakona o izmeni i dopunama Zakona o poljoprivrednom zemljištu, koji je podnela Vlada (broj 320-2209/17 od 14. avgusta 2017. godine), u načelu**

U uvodnim napomenama,Branislav Nedimović obrazložio je Predlog zakona, istakavši da se Predlogom zakona o izmeni i dopunama Zakona o poljoprivrednom zemljištu menja član kojim se propisuje da strana fizička i pravna lica ne mogu da budu vlasnici poljoprivrednog zemljišta, osim ako ovim zakonom drugačije nije određeno, u skladu sa Sporazumom o stabilizaciji i pridruživanju između evropskih zajednica i njihovih država članicasa, sa jedne strane, i Republike Srbije, sa druge strane. Predlogom zakona predložena su i ograničenja koja se tiču sticanja svojine, ali ono što je najbitnije je da rokovi teku od dana donošenja zakona i da državljanin države članice Evropske unije može steći u svojinu najviše do 2 hektara poljoprivrednog zemljišta u privatnoj svojini. Ministar je istakao da Republika Srbija ima pravo preče kupovine poljoprivrednog zemljišta u privatnoj svojini koje je predmet pravnog posla, gde pravo preče kupovine odobrava Vlada, na predlog Komisije, u skladu sa ovim zakonom.

Odbor je većinom glasova (10 za, 1 uzdržan, 1 nije glasao), a na osnovu člana 156. stav 3. Poslovnika Narodne skupštine odlučio da podnese Narodnoj skupštini sledeći

I z v e š t a j

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmeni i dopunama Zakona o poljoprivrednom zemljištu, u načelu.

Za izvestioca Odbora na sednici Narodne skupštine određen je Marijan Rističević, predsednik Odbora.

Druga tačka dnevnog reda - **Razno**

Pod tačkom Razno, nije bilo prijavljenih za raspravu.

Pošto drugih pitanja i predloga nije bilo, sednica je zaključena u u 8,10 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Branka Zlatović Marijan Rističević